
 20.10.2016
 BG
 Официален вестник на Европейския съюз
 L 284/5
 РЕГЛАМЕНТ ЗА ИЗПЪЛНЕНИЕ (ЕС) 2016/1852 НА КОМИСИЯТА
 от 19 октомври 2016 година
 за изменение на Регламент (ЕС) No 468/2010 за съставяне на списък на ЕС на корабите, извършващи незаконен, недеклариран и нерегулиран риболов
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1005/2008 на Съвета от 29 септември 2008 г. за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) No 2847/93, (ЕО) No 1936/2001 и (ЕО) No 601/2004 и за отмяна на регламенти (ЕО) No 1093/94 и (ЕО) No 1447/1999 (1), и по-специално член 30 от него,
 като има предвид, че:
 (1)
 В глава V от Регламент (ЕО) No 1005/2008 се определят процедурите за идентифициране на риболовните кораби, извършващи незаконен, недеклариран и нерегулиран (ННН) риболов, както и процедурите за съставяне на списък на Съюза на такива кораби („списъка на Съюза“). В член 37 от посочения регламент се предвиждат действията, които да се предприемат срещу риболовните кораби, включени в този списък.
 (2)
 Списъкът на Съюза е създаден с Регламент (ЕС) No 468/2010 на Комисията (2) и впоследствие е изменен с регламенти за изпълнение (ЕС) No 724/2011 (3), (ЕС) No 1234/2012 (4), (ЕС) No 672/2013 (5), (ЕС) No 137/2014 (6) и (ЕС) 2015/1296 (7).
 (3)
 В съответствие с член 30, параграф 1 от Регламент (ЕО) No 1005/2008 корабите, включени в списъците на корабите, извършващи ННН риболов, които са приети от регионалните организации за управление на риболова, се включват в списъка на Съюза.
 (4)
 Всички регионални организации за управление на риболова съставят и редовно актуализират списъците на корабите, извършващи ННН риболов, съгласно своите съответни правила (8).
 (5)
 В съответствие с член 30 от Регламент (ЕО) No 1005/2008, след като получи от регионалните организации за управление на риболова списъците на риболовните кораби, за които се предполага или е доказано, че участват в незаконен, недеклариран и нерегулиран риболов, Комисията трябва да актуализира списъка на Съюза. Тъй като Комисията получи нови списъци от регионалните организации за управление на риболова, списъкът на Съюза следва да се актуализира.
 (6)
 Предвид възможността един и същ кораб да фигурира под различни имена и/или знамена в зависимост от момента, в който е бил включен в списъците на регионалните организации за управление на риболова, актуализираният списък на Съюза следва да включва различните имена и/или знамена, както са установени от съответните регионални организации за управление на риболова.
 (7)
 Поради това Регламент (ЕС) No 468/2010 следва да бъде съответно изменен.
 (8)
 Мерките, предвидени в настоящия регламент, са в съответствие със становището на Комитета по рибарство и аквакултури,
 ПРИЕ НАСТОЯЩИЯ РЕГЛАМЕНТ:
 Член 1
 Част Б на приложението към Регламент (ЕС) No 468/2010 се заменя с текста в приложението към настоящия регламент.
 Член 2
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 19 октомври 2016